Mazurek, Milan, poslanec NR SR (2022-06-24):
Dnes tu odvolávame ministra Budaja predovšetkým preto, že chceme, aby občania Slovenskej republiky opäť mohli žiť v bezpečnom štáte. V štáte, ktorý viac myslí na ich životy ako na životy dravých šeliem, ktoré sú podľa cirkusanta na najvyššej stoličke rezortu životného prostredia vegetariáni. Sme tu za to, aby občania Slovenskej republiky nemuseli pociťovať každodenný strach o svoje ženy, o svoje deti. Sme tu za to, aby sme nečakali, kým medveď roztrhá a zabije prvé dieťa. Sme tu preto, že táto koalícia ignoruje potreby ľudí, ktorí žijú v širokých oblastiach slovenského vidieka a ktorí majú skrátka strach. Nič iné nás nevedie k tomu, aby sme túto tému takto aktívne otvárali a poukazovali prstom a jasnými slovami, jasnými vetami na zodpovedných, kompetentných ľudí, ktorí tieto témy ignorujú. Sme tu preto, pretože chceme, aby sa s touto problematikou konečne začalo niečo robiť. My už nie sme zvedaví na výhovorky človeka, ktorý ani nevie, akou potravou sa medveď živí. My tu nie sme preto, aby sme počúvali frázy človeka, ktorý zameškal učivo základnej školy, ktorý je vedený vo zväzkoch ŠtB ako Domovník a ktorý úplne ignoruje problémy občanov Slovenskej republiky, kvôli ktorým tu už došlo k strate ľudského života. Vie si niekto z vás predstaviť, čo asi musí zažívať človek, ktorého zaživa roztrhá medveď na kusy? Viete si vôbec predstaviť, aký pocit musí zažívať, akú nepredstaviteľnú bolesť, aký teror, aký zúfalý boj o svoj život v posledných minútach, kedy ho tá dravá šelma, ktorú títo ekoteroristi z ministerstva životného prostredia nenazvú inak ako macko, maco a vegetarián, spôsobí človeku, ktorý bojuje takto o svoj život? Miro Suja, ktorý predkladal tento návrh, z ktorého iniciatívy vzišla táto mimoriadne dôležitá schôdza a ktorý tu čítal list rodiny toho pána, ktorého minulý rok roztrhal medveď na kusy, vám to tu opísal priamo od ľudí, ktorí cítia neskutočnú krivdu. Cítia krivdu, ktorú im spôsobuje ten neschopný pajác, ktorý tu ani nie je, aby počúval slová opozičných poslancov. Čítal krivdu, pri ktorej sa opoziční, pardon, koaliční poslanci smiali, pri ktorej ešte aj tento nepríčetný blázon Jozef Pročko vystrájal, pretože neboli schopní sa postaviť zodpovedne tomu, čo spôsobili. Čítal o tom, ako ministerstvo životného prostredia v posledný deň odvolacej lehoty podalo odvolanie, aby nemuselo odškodniť rodinu človeka, ktorý zahynul kvôli neschopnosti tejto vládnej koalície, a ministra životného prostredia, ktorý je roky upozorňovaný na to, že medveď je tu premnožený. Nikto z nás si nepraje pustiť sa do nejakého krvilačného zápasu s medveďmi a všetkých na Slovensku vystrieľať. To sú absulót... absolútne klamstvá, ktoré títo ekoteroristi účelovo živia. Chceme len, aby sa občania Slovenskej republiky mohli cítiť bezpečne, aby ľudia nemuseli trpieť strachom, keď idú nad obec ku kaplnke, ako bol jeden z posledných útokov, nie hlboko v horách, ale pri kaplnke nad obcou, kde medveď napadol človeka. Chceme, aby ľudia nemuseli tŕpnuť strachom a presúvať sa zo svojho domu do obchodu autom, lebo nevedia, či na ulici, na ulici vo svojej obci nestretnú medveďa. Chceme, aby rozvoj vidieka pokračoval, aby ľudia mohli normálne pestovať tradičné slovenské remeslá a spôsoby života, včelárstvo, ovocinárstvo, chovateľstvo, to všetko je likvidované, pretože medveď tu funguje ako biologická zbraň ekoteroristov, ktorí doslova vyháňajú ľudí z vidieka. Ľuďom sa neoplatí venovať sa včelárstvu. Ľuďom sa neoplatí pestovať ovocné stromy, pretože medveď im tú úrodu pravidelne ničí. A čo dostanú za odpoveď z ministerstva životného prostredia? Kúpte si sprej. Vy si kúpne sprej a streknite si ho do tváre, čo tu za sprostosti trepete o sprejoch! Raz tomu medveďovi streknete ten sprej do tváre a ten medveď bude agresívny pri stretoch s človekom do konca svojho života, lebo ho má zapamätaného ako hrozbu pre svoj život. Vy len vyrábate nebezpečné medvede tým, že striekate do nich ten sprej. Kúpte si oplotok. Veľmi dobre vieme na živých príkladoch aj z posledných dní, ako tieto oplotky fungujú. Proste ho medveď podhrabe, zničí, jednoducho nefunguje. Stále kecy a kecy o tom, kto všetko je za to zodpovedný. Odmieta prijať akúkoľvek zodpovednosť. Ešte tu povedia, ako včera pán Šeliga: „A čo má s medveďmi a s ich útokmi na ľudí minister Budaj?“ No čo asi? Je kompetenčne príslušný pri tomto probléme a má ho riešiť. Ak fňuká a narieka, že Európska únia nám nedáva výnimku na odlov týchto medveďov, tak nech to vybavuje, ale on sa o nič ani len nepokúsil. Roky rokúce je tu upozorňovaný konkrétnymi profesnými združeniami, ľuďmi z oboru, poľovníkmi, lesníkmi, ale predovšetkým obyvateľmi, ktorí žijú v týchto problémových lokalitách, že je tu s medveďmi problém a treba ho riešiť. Slovenské územie skrátka neposkytuje dostatočné teritórium na to, aby sme si tu mohli chovať takýto obrovský počet medveďov, a ešte naďalej to vôbec neriešiť a nechať, nech sa premnožujú ďalej a ďalej. Ale nie, oni to neriešia nijakým spôsobom, ale naopak, berú na to fantastické dotácie. Obklopia sa ekoteroristami, ako sú štátni tajomníci ministerstva životného prostredia, ako napríklad pán Smatana, ktorí si založia živobytie doslova cez rôzne mimovládky, v ktorých angažujú, pôsobia na čerpaní dotácií na neuveriteľné sprostosti. Státisíce eur na sledovanie korytnačiek, 8 mil. eur na nejaký manažment šeliem, ako to tu presne hovoril predrečník, alebo dokonca títo ľudia ochraňujú škodcov. Chápete, škodlivý hmyz?! Ja vám to poviem na príklade. Ak máte doma nejaké mravce, ploštice alebo iný hmyz, ktorý vám robí problémy, kúpite si dezinfekčný prostriedok a vyhubíte týchto škodcov. Smatana a jeho kolegovia z týchto ochranárskych združení sa priviažu o strom, pripútajú sa putami, aby náhodou lesníci ani len nemohli odkôrniť popadanú drevinu, aby ten lykožrút sa mohol smelo rozmnožovať a napádať ďalšie zdravé lesy. To sú ochrancovia lykožrúta, ochrancovia škodcov. Viete, tu dlho prebehali... prebiehali také debaty, také anekdoty, že ako chce, bojujeme s tými koronavírusmi a chceme, aby tie koronavírusy boli zlikvidované, ale že určite sa nájdu nejakí fanatici, nejakí blázni, nejakí pošahanci, ktorí predsa len povedia, no aj ten ži... ten vírus má právo na to, aby prežil, tak ho poďme ochraňovať. A to sú presne oni, oni budú ochraňovať všetko, na čo sa vezmú dotácie, či mravce, či slimáky, či ploštice, či lykožrútov, či červotoče, proste čokoľvek, keď na to budú dotácie, tak oni to budú chrániť, lebo to je zmysel ich života. Čerpať na to peniaze, robiť si výlety, ako chodia fotiť medveďov, a zarábať na tom fantastické peniaze a úplne ignorovať problémy ľudí na Slovensku. Budaj sľúbil po rokoch ignorácie tohto problému, popierania existencie tohto problému s medveďmi, že na Poľanu príde 50 poľovníkov a zastrelia 10 problémových medveďov. Kedy to bolo, Miro? Možno dva-tri týždne dozadu, týždeň, odvtedy výsledok – nula, nič. Nezastrelili ani jedného. Z 50 poľovníkov je vraj päť. A rozložili tam nejaké lesklé strieborné klietky, aby toho medveďa odplašili, a nechytili ani jedného. Tak mi povedzte, akým spôsobom rieši minister Budaj problémy ľudí. Povie, teraz to riešiť nebudem alebo budeme to riešiť až od septembra, keď nám dôjdu počty medveďov. Podľa toho, čo sme tu počuli priamo od ľudí, ktorí sa odborne tomu venujú, tie počty medveďov budú tak skreslené, že zase nebude riešiť nič, pretože spôsob zberu týchto údajov je jednoducho zlý. Ale zase na tom fantasticky zarobia, pretože minister Budaj sa vyžíva v zbere medvedích výkalov! To je perfektný spôsob, ako sa dá zarobiť! Budú zbierať každé dva-tri roky výkaly a hádať si, či ich je 1 000, 2 000, 1 500, 1 300 a ľudia zatiaľ budú ohrozovaní na svojich životoch. Alebo sa uchýlia k argumentom, ako tu jeho excelencia pán Zajačik, ktorý veľkolepo prirovnáva útoky medveďov k nehodám so zbraňou u poľovníkov a podobne, čo mi vždy pripomína tú, ten spôsob debaty, ktorú vedú títo narkomani, keď chcú pretaviť nejaké, že chcú kokaín užívať a tak, a stále hovoria, prečo by legislatíva ohľadom drog mala byť voľnejšia, lebo veď predsa ľudia berú aj alkohol, alkohol a cigarety ničia ľudské životy. Ale veď to je fakt, ak tu máme jeden problém, ako je napríklad autonehody, nehody so zbraňou, tak riešením predsa nie je to, že si spôsobíme ďalší problém, že keď niekto sám seba alebo niekoho zastrelí pri neodbornej manipulácii so zbraňou, no tak ho ešte necháme zožrať medveďom! (Povedané so smiechom.) Lebo veď predsa keď je jeden problém, tak môže byť aj druhý. A keď je druhý, môže byť aj tretí a môže byť ich naraz 50. Tento trápny, tzv. ačohentizmus je na úrovni malého dieťaťa, pán Zajačik. To, že niekto si ublíži so zbraňou, neznamená, že teraz musíme tolerovať útoky medveďom, lebo veď predsa zatiaľ je ich málo. No tak nech ich je viac. To bude super. My sme tu preto, pretože o tej téme treba aktívne hovoriť. Vy sa tu môžete smiať, ale ako vám tie úsmevy zamrznú, keď prvé dieťa v dedine, niekde za dedinou na bicykli bude roztrhané medveďom! Kto z vás za to prijme zodpovednosť?! Budaj? Nie, ten sa odvolá na súde. Ten odmietne tú jeho rodinu čo i len odškodniť. Kto z vás za to vezme zodpovednosť? Toto hrozí a daj Boh, aby k tomuto nikdy nedošlo. Sú tu rodičia, ja tiež som otec, viete si niečo také predstaviť? Toto hrozí. Čo poviete ľuďom, ktorí sa cítia ohrození, ktorí myslia na svoje ženy v oblastiach, kde im medveď behá po záhrade, kde si na plot zavesia fotopascu a za dvorom natočia desať medveďov pás na lúke, pán vegetarián? Zrejme sa šli kŕmiť trávou. Rozumiete, to sú, so tú vážne veci. A preto sa tu táto téma riešiť a my chceme nejaké riešenia od ministra Budaja. Ale naopak, od popierania, teraz k bagatelizovaniu a pseudoriešeniam, spreje, oplotky, zvončeky, no proste kraviny na úrovni pána vegetariána Budaja. Toto proste nepatrí do normálnej spoločnosti. Tento minister nesmie zastávať túto výraznú pozíciu na tomto rezorte. Tí jeho štátni tajomníci vždy zabezpečia, že toto ministerstvo bude prerastené mimovládnymi organizáciami, ktoré si na tom robia fantastický biznis. Z 8 mil. 3,5 mil. eur prežrať, to je fantázia, to je niečo neskutočné. A my predsa nemôžeme tolerovať to, že občania Slovenskej republiky, ktorí nás prosia o pomoc, ktorí už sú tak zúfalí, si predstavte, akí zúfalí musia byť ľudia, že zvolávajú protesty, aby sa nejakým spôsobom znížil počet medveďov. Či si ich Budaj zoberie do klietky a nasťahuje k sebe do bytu, im je to jedno. Im je to fakt jedno, len nech ich tam nie je tak veľa. Ani my nepotrebujeme, aby ste si ich zastrelili. Veď každý z vás z koaličných poslancov si môže jedného medveďa zobrať domov a žiť s ním. My vám zatlieskame, zagratulujeme, pôjdete príkladom. My s tým nemáme problém. A najlepšie to môže urobiť práve štátny tajomník pána ministra, čo zase len vypovedá odbornosti pána ministra, lebo ja som raz, a to sa priznám, to bolo veľké utrpenia, asi päť minút počúval rozhovor pána štátneho tajomníka Juraja Smatanu v nejakom rádiu alebo televízii, kde sa vyjadroval na túto problematiku. A pozrite, on nepovedal ani jedenkrát slovo medveď. On vždy maco, macko, maco tu, maco tam, macko hentam. Človek má pocit, že tu hovoríme o Medvedíkovi Pú, o Mackovi Uškovi, o vegetariánovi, ktorého pohladkáte za uškami, on vám zapradie a všetci šťastne odídete domov. Veď potom v poriadku. Ja navrhujem riešenia pre tu milovníka mackov, pána Smatanu, zavrite ho do klietky s tigrom. A keď bude kričať, plakať, nariekať, pusťte ma von, tak mu povedzte, Jurko, kľud, to je cica mica, pohladkaj ju za uškom, ona ti zapradie, uvidíš, ako bude dobre. Veď toto je len macko, toto je cica mica, čo ti v tom, tom tigrovi vadí. Chápete? Takíto ľudia nemôžu byť na ministerstvách. O to viac, ja si plne vážim všetkých dejepisárov, ale prečo sa dejepisár riadi, robí štátneho tajomníka na ministerstve životného prostredia? To je otázka! Že v OĽANO už nebol nikto iný, kto by mal kompetenčné vzdelanie v tejto oblasti? Dobre, v poriadku, tak sme to mohli dať niekomu inému, alebo nájsť nejakým výberovým konaní odborníka, ktorý by sa tomu vedel venovať. Ale nie, že macko, macíček, Macko Pú, proste dejepisár bude riadiť rezort, veď to je nonsens. Títo ľudia sú uletení od reality, títo ľudia sú doslova ekoteroristi, ochrancovia škodcov. Títo ľudia nikdy nepomôžu k zlepšeniu života ľudí na vidieku, po ktorom títo ľudia zúfalo volajú. A my sme tu preto, že sme vypočuli ich hlas. Ako sa dá pozrieť tej rodine do očí, ktorú, ktorej manžela, otca, starého otca, syna zabil medveď, a proste tento človek sa ešte odvolá a snaží sa znemožniť im to, aby dostali nejaké odškodné? To, to je taká vizitka tejto vlády, že to je neskutočná hanba. A okrem tohto, okrem tejto témy medveďa sa neustále bude vyhovárať pri všetkých iných veciach, ktoré sú príkladmi absolútneho fatálneho zlyhania tohto človeka. On vlastne v dobrom stopol mnohým obciam na východe Slovenska dostavbu kanalizácií, na ktorú už majú priamo na účtoch peniaze a na ktorú čakajú na výplatu mnohé firmy, mnohí zamestnanci, ľudia, ktorí tam prišli o množstvo peňazí, na ktorú čakajú občania tých obcí, lebo veď vlastne to oni to dostali nejakým nespravodlivým procesom. Najprv pre subvenčný podvod. Keď sa subvenčný podvod neukázal, ale naopak, preukázalo, preukázalo sa, že Budaj je obyčajný klamár, tak vlastne prišiel s tým, že oni to dostali preto, že boli smeráci. Keď sa ukázalo, že tam boli aj z OĽANO, aj z KDH, tak je ticho. Proste to je neuveriteľná neschopnosť. On sa postaví na zadné, on má tú svoju eštebácku mentalitu: „A proste keď ja poviem, že nie, tak nie, a basta!“ A takto štát predsa riadiť nemôžme, takto to nemôže fungovať. Tí ľudia zbytočne čakajú na kanalizáciu, čakajú na dostavbu vecí, ktoré už sú v štádiu, v procese, už sú takmer hotové, ale nesmie sa to dokončiť. Naopak, tie obce sú pred totálnym krachom a už ani sa nebudeme diviť, ako povedal Miro Suja, keď nikto už tam nebude chcieť kandidovať ani na starostov, lebo nikto si toto už nevezme za zodpovednosť, keď tento človek to takýmto spôsobom devastuje. Rovnaký prípad je s riekou Slaná. On vlastne všetko rieši. Celé mesiace tu upozorňujú rôzni ľudia na to, aký je tam strašný stav, ale on urobil rozbory, on zobral vzorky, on to zvažuje, on uvažuje. A kým on pouvažuje, tak vyhynie celý riečny ekosystém, ale vlastne on to vyriešil. No ale prišiel päť minút po dvanástej. Tieto veci v iných štátoch riešia okamžite. Áno, ja nehovorím že za to môže ministerstvo životného prostredia, že ono je vinník. Vinník je ten podnikateľ, ktorý nezabezpečil tú baňu. Ale to je teraz jedno. Keď si vážime prírodu, keď si vážime svoj štát, keď si vážime to územie, ktoré máme obhospodarovať, tak musíme riešiť veci okamžite, nie, že ešte z Maďarska sa štát a vláda zaujímali o to, čo sa to vlastne deje na rieke Slaná, prečo to trvá tak neskutočne dlho. No tak Budaj má stále nejakú výhovorku, že veď že prečo by sme sa vlastne sťažovali, veď oni všetko vyriešili. Promptne doslova, že mu máme ďakovať za to, akým spôsobom to vyriešil. Rovnaký problém, a to tu otvorím novú tému, ktorá nie je ani súčasťou odôvodnenia, sú obrovské nelegálne skládky odpadu, na ktoré Budaj nereaguje. Viac ako dva roky ministrom, ale úplne ich ignoruje. Ja mu môžem doniesť zoznam možno 15-20 osád, ktoré si spomeniem len tak teraz z hlavy, na ktorých dlhodobo upozorňujem, že je tam obrovský problém so skládkami nelegálneho odpadu. Vodná nádrž Ružín je taký signifikantný príklad toho, čo spôsobuje to, že niektoré skupiny obyvateľstva úplne kašlú na to, aby sa správali zodpovedne a slušne, a vyhadzujú ten odpad, znečisťujú to životné prostredie, znečisťujú celý... celé okolie, znečisťujú riečne toky a ministerstvo to stále toleruje. Povedzte prečo! Prečo takéto očividné porušovanie zákonov ministerstvo neustále toleruje? Prečo stále musíme pozerať na to, ako je minister neschopný, a nie je kompetenčne ani len súci na to, aby začal riešiť tieto gigantické niekoľko možno desiatok, možno stoviek ton vážiace skládky odpadu pri pomaly každej jednej nelegálnej osade na Slovensku? Takto sa skrátka správať nemôže k tomuto štátu. Minister skrátka nekoná, nekoná, keď konať má. Koná neskoro, keď to od neho očakávajú, popiera realitu, klame, zavádza, prekrucuje a ešte navyše nemá vedomosti na úrovni základnej školy. Tí žiaci, ktorí tam hore doteraz sedeli, majú viac vedomostí podľa mňa o tom rezorte aj o spôsobe potravy, živobytia toho medveďa ako samotný minister životného prostredia, ktorý bude stále so svojou sektou ekoteroristov a ochrancov škodcov popierať, že niečo musí riešiť. Čiže preto ja chcem požiadať každého poslanca Národnej rady bez ohľadu na nejaké detinské politické rozpory, aby podporil toto odvolanie, aby sme sa zbavili tohto neschopného človeka a nevzdelaného človeka na tejto pozícii, ktorý ničí Slovensko tým, že túto pozíciu zastáva.